*Par slēgta konkursa*

*“Tramvaju depo ražošanas ēku pārbūve Brīvības ielā 191, Rīgā”*

 *(ID Nr.RS/2022/66) kandidātu atlases nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***Jautājums:***

Pasūtītājs 2022.gada 21.novembrī sniedza precizējošu atbildi uz Kandidāta jautājumu par nolikuma 12.6.2.punktu.

Vēršam Pasūtītāja uzmanību, ka saskaņā ar Konkursa nolikuma 2.pielikumu *Vispārīgs būvdarbu raksturojums* iepirkums paredz būvdarbus, kas saistīti ar tramvaju parka pārbūvi un izbūvi, t.sk. tramvaju sliežu ceļu pārbūvi.

Ņemot vērā iepriekšminēto, kā arī to, ka Nolikumā nebija nodefinēts, kas ir sliežu ceļš, lūdzu apstiprināt, ka par atbilstošu slēgta konkursa nolikuma 12.6.2.apakšpunkta prasībām tiks uzskatīta iepriekšējā pieredze tramvaju vai vilcienu sliežu ceļu izbūvē, pārbūvē vai atjaunošanā ar kopējo sliežu ceļu garumu vismaz 200 metri un objekts ir pilnībā pabeigts un nodots ekspluatācijā.

**Atbilde:**

Informējam, ka par atbilstošu slēgta konkursa nolikuma 12.6.2.apakšpunkta prasībām tiks uzskatīta iepriekšējā pieredze tramvaju vai vilcienu sliežu ceļu izbūvē, pārbūvē vai atjaunošanā ar kopējo sliežu ceļu garumu vismaz 200 metri un objekts ir pilnībā pabeigts un nodots ekspluatācijā.

Iepirkumu komisijas priekšsēdētāja Inta Novika